Leħen il-Malti Il-prostituta anzjana. ('Skużi, ħaddiema fl-industrija tas-sess'l isserraħ minkbejha fuq ħoġor it-tieqa, ir-rfigħ ta' sidirha stedina miftuħa. Dal-aħħar nixfulha l-klijenti: żmenijiet ftit imgħarrqin —u ż-żgħażagħ moderni mis-sess mhumiex neqsin. Dana tafu l-prostituta — tibqa' tistenna-tittama fit-tieqa, tisħet destinha … tiftakar f'tarbija li mietet fin-nieqa. Meta l-lejl ikun daħal, u bla hedu nfiħ ir-riħ, bil-Qalb ta' Ġesu u d-Duluri fuq rasha, trodd is-salib u tittanta tistrieħ,